****

**11. SPIRIT OPEN**

**2022**

**MOGYORÓD**

|  |  |
| --- | --- |
| **Verseny megnevezése:** | **11. SPIRIT OPEN – Nyílt ITF Taekwon-do Bajnokság – 2022** |
| **Szervező klub:** | TKD Spirit Egyesület |
| **Szervező Bizottság elnöke:** | Szász Péter VI.Dan  +36-20-398-5391, e-mail: [szasz.peter.tkd@gmail.com](mailto:szasz.peter.tkd@gmail.com) |
| **Információ, versennyel kapcsolatos ügyek:** | spiritopen@tkdspirit.hu  Facebook esemény: https://www.facebook.com/events/696396634694137/ |
| **Verseny Bizottság tagjai:** | Solti Attila VI. Dan, Gombos Attila VI. Dan |
| **Verseny időpontja:** | **2022. április 9. szombat** |

|  |  |
| --- | --- |
| **Verseny helyszíne:** | **Grosics Gyula Sportcsarnok**  **Cím:** Mogyoród, Iskola út 5, 2146 |
|  | |
| **Korosztályok:** | **Gyerek**: 2012 04.09-én vagy utána születettek  **Serdülő**: 2008.04.09 és 2012.04.08 között születettek  **Serdülő-1 (csak küzdelemben)**: 2010.04.09 és 2012.04.08 között születettek  **Serdülő-2 (csak küzdelemben)**: 2008.04.09 és 20010.04.08 között születettek  **Ifjúsági**: 2004.04.09 és 2008.04.08 között születettek  **Felnőtt**: 2004.04.09 előtt születettek  **Veterán**: 1982.04.09 előtt születettek (csak Küzdelem és Formagyakorlat versenyszámokban választható. Tradicionális küzdelem, Speciáltechnikai törés és Erőtörés versenyszámokban a Veterán és a Felnőtt korcsoport együtt versenyzik! Veteránként regisztráló versenyző Küzdelem és Formagyakorlat versenyszámok esetében választhatnak, hogy melyik korcsoportban versenyeznek. Az a kombináció is választható, hogy az egyikben (pl. formagyakorlatban) Veteránként, a másikban (pl.: küzdelemben) pedig Felnőtt korcsoportban versenyzik valaki vagy akár fordítva.) |
| **Versenyszámok:** | **Formagyakorlat** (Gyerek / Serdülő / Ifjúsági / Felnőtt, Veterán kategóriában) (csak ITF Taekwon-do versenyzőknek)  **Küzdelem** (az ITF Taekwon-do szabályrendszere alapján Gyerek / Serdülő-1 / Serdülő-2 / Ifjúsági / Felnőtt / Veterán kategóriában)  **Tradicionális küzdelem** (az ITF Taekwon-do szabályrendszere alapján Ifjúsági / Felnőtt kategóriában. Egyetlen egy kategória lesz, ifi, felnőtt korosztály vegyesen versenyzik, akár vegyes párokkal is) (csak ITF Taekwon-do versenyzőknek, férfi-férfi, nő-nő vagy férfi-nő párosítás is elfogadott.)  **Egyéni erőtörés** (az ITF Taekwon-do szabályrendszere alapján Ifjúsági / Felnőtt kategóriában, valamint Gyermek és Serdülő kategóriákban speciális párnázott erőmérős erőtörő célpontra)  **Egyéni speciáltechnikai törés** (az ITF Taekwon-do szabályrendszere alapján, Ifjúsági / Felnőtt kategóriákban a hagyományos technikák; Gyermek és Serdülő korosztályoknak csak Twimyo nopi chagi) |
| **Minimális övfokozat a formagyakorlat versenyszámhoz:** | Gyerek: 10. gup  Serdülő: 9. gup  Ifjúsági: 8. gup  Felnőtt: 8. gup |
| **Díjazás:** | **Gyerek küzdelem kategóriában** 4 fős csoportok kerülnek kialakításra, **minden versenyző érmet kap** (1., 2. és két 3. helyezett).  Gyerek Formagyakorlat, valamint Serdülő (Serdülő-1, Serdülő-2), Ifjúsági, Felnőtt és Veterán minden versenyszámban: 1., 2. és két 3. helyezés lesz díjazva.  A törőszámokban nincs megosztott 3. hely csak pontegyenlőség esetén.  A 3 legeredményesebb klub kupát kap a verseny végén.( Sportdata kalkulációja alapján.) |
| **Bíráskodás:** | Minden résztvevő ITF Taekwon-do csapat, aki 5 főnél több versenyzővel vesz részt a versenyen, lehetőség szerint biztosítson bírókat a versenyre. A magyar csapatok bíróit a Verseny Bizottság kéri fel.  Elvárt bírói öltözet: tengerészkék nadrág, fehér ing, kék vagy fekete nyakkendő, fehér cipő. |
| **Indulási feltételek:** | A kiírásban szereplő életkor.  Időben leadott nevezés és a nevezési díj befizetése.  **VERSENYEZHET** **orvosi igazolás, melynek megléte a klubvezető felelőssége, a regisztrációnál ellenőrizzük!** |

|  |  |
| --- | --- |
| **Nevezési díj:** | **2022.04.09-én a helyszínen befizetve:**  Minden korcsoportban az első versenyszám díja **8000 Ft** és minden további versenyszám díja további **2000-2000 Ft**. Tehát aki 2 versenyszámban indul annak 10000 Ft-ot, aki 3 versenyszámban indul annak 12000 Ft-ot kell fizetnie és így tovább.  A tradicionális küzdelem versenyszám nevezési díja **2000 Ft** (fejenként 1000 Ft). |
| **Nevezési határidő:** | **2022.04.05. 24:00-ig.** |
| **Nevezés:**  **Módosítás:** | **A versenyre történő regisztrációt a Sportdata oldalán lehet megtenni. A versenyt az ITF Taekwon-do eseményei között lehet megtalálni, a következő linken:**  [**https://www.sportdata.org/taekwondo\_itf/set-online/index.php**](https://www.sportdata.org/taekwondo_itf/set-online/index.php)  **Minden klubvezetőnek regisztrálnia kell a klubját a rendszerben, majd fel kell vennie a versenyzőit a klub alá és csak ezek után tudja a versenyzőket hozzáadni az eseményhez.**  **Amennyiben a regisztrációhoz szükséged lenne segítségre, kérlek írj a szervezőknek a** [**spiritopen@tkdspirit.hu**](mailto:spiritopen@tkdspirit.hu) **címre.**  **A nevezés 2022.04.05. 23:59:00-kor lezárul, ezután módosítani csak az említett feltételekkel lehetséges.**  **Módosítást csak az előzetesen regisztrált csapatoktól fogadjuk el, módosítási díj befizetésével. A módosítást a verseny előtt a regisztrációkor kell jelezni. A módosítás díja 5000 Ft/ fő.** |
| **Mérlegelés és regisztráció** | A mérlegelésen a csapatok együtt, teljes létszámban jelennek meg, egyéni mérlegelésre nincs lehetőség! Csak azoknak a versenyzőknek kell megjelenni a mérlegelésnél, akik Küzdelem versenyszámban indulnak, azonban a Klubvezető (vagy megbízottja) jelenléte kötelező. Mérlegelés csak a megadott időpontban történik, ezen időponton túl mérlegelésre nincs lehetőség.  Mérlegeléshez mezítláb vagy zokniban, ITF Taekwon-Do dobok alsóban vagy melegítő alsóban és pólóban kell érkezni. A mérlegelést akadályozni vetkőzéssel, átöltözéssel nem lehet.  Felfelé maximum 500 gramm eltérést fogadunk el. Amennyiben a versenyző súlya nagyobb, mint a súlycsoport, melyben nevezték, büntetés ellenében kategóriát válthat (módosításnak számít, a fentebb részletezett feltételekkel).  A mérlegelés után a Klubvezető (vagy megbízottja) regisztrálja a teljes csapatot egyszerre, a versenyzők számára egyéni regisztrációra és nevezési díj fizetésre nincs lehetőség. A Klubvezető egy összegben fizeti ki a versenyzők nevezési díját és az esetleges módosítások díját. A versenyt a versenyzők csak akkor kezdhetik meg, ha a Klubvezető befizette a csapat teljes nevezési díját, megkapta a versenyzőknek járó karszalagot és a versenyző a karszalagot a csuklójára felhelyezte. Az a versenyző, akin nincs karszalag, kizárásra kerül. |

**Versenyszámok leírása**

**Formagyakorlat**

|  |  |  |
| --- | --- | --- |
|  | ***Gyerek*** | ***Serdülő*** |
| ***10-9-8-7 gup*** | Chon-Ji – Do-San | n/a |
| ***9-8-7 gup*** | n/a | Chon-Ji – Do-San |
| ***6-5-4 gup*** | Chon-Ji – Joong-Gun | Chon-Ji – Joong-Gun |
| ***3-2-1 gup*** | Chon-Ji – Choong-Moo | Chon-Ji – Choong-Moo |
| ***I.dan*** | n/a | Chon-Ji – Ge-Baek |

|  |  |  |
| --- | --- | --- |
|  | ***Ifjúsági*** | ***Felnőtt*** |
| ***8-5.gup*** | Chon-Ji – Yul-Gok | Chon-Ji – Yul-Gok |
| ***4-1.gup*** | Chon-Ji – Choong-Moo | Chon-Ji – Choong-Moo |
| ***I.dan*** | Chon-Ji – Ge-Baek | Chon-Ji – Ge-Baek |
| ***II.dan*** | Chon-Ji – Ju-Che | Chon-Ji – Ju-Che |
| ***III.dan*** | Chon-Ji – Choi-Yong | Chon-Ji – Choi-Yong |
| ***IV-VI.dan*** | n/a | Chon-Ji – Moon-Moo |

|  |  |
| --- | --- |
|  | ***Veterán*** |
| ***8-1.gup*** | Chon-Ji – Choong-Moo |
| ***I-VI.dan*** | Chon-Ji – Ge-Baek |

A verseny egyenes kieséses rendszerben zajlik!

Gyerek és Serdülő versenyzők mind a selejtezőben, mind a döntőben egy, a vezető bíró által kijelölt formagyakorlatot mutatnak be, mely nem lehet magasabb az alacsonyabb öves versenyző övfokozatánál.

Ifjúsági és Felnőtt versenyzők a selejtezőben egy, a döntőben kettő, a vezető bíró által kijelölt formagyakorlatot mutatnak be, színes öves versenyzők esetén a vezetőbíró által kijelölt formagyakorlat nem lehet magasabb az alacsonyabb öves versenyző övfokozatánál. Fekete öves versenyzők esetén a vezetőbíró által kijelölt formagyakorlat maximum 1 fokozattal lehet magasabb, mint a versenyzők övfokozata.

**Küzdelem**

Gyerek kategóriában maximum 4 fős fiú és 4 fős lány csoportok lesznek kialakítva kor, súly, övfokozat alapján. A küzdelmek egyenes kieséses rendszerben zajlanak, a kategória minden indulója érmet kap (1., 2., és két 3. hely).

A többi kategóriában súlycsoportok és nemek szerint kerülnek összesorsolásra a versenyzők. A verseny egyenes kieséses rendszerben zajlik.

**Minden versenyző csak és kizárólag a saját korcsoportjában és saját súlycsoportjában indulhat, nincs lehetőség több különböző korcsoportban vagy súlycsoportban indulni.**

|  |  |  |  |  |  |  |
| --- | --- | --- | --- | --- | --- | --- |
| ***Súlycsoportok:*** | | | | | | |
| ***Serdülő-1 lány (kg):*** | -27 | 27-32 | 32-38 | 38-44 | 44+ |  |
| ***Serdülő-2 lány (kg):*** | -38 | 38-44 | 44-50 | 50-55 | 55+ |  |
| ***Serdülő-1 fiú (kg):*** | -30 | 30-35 | 35-42 | 42-48 | 48+ |  |
| ***Serdülő-2 fiú (kg):*** | -42 | 42-48 | 48-55 | 55-62 | 62+ |  |
| ***Ifjúsági lány (kg):*** | -45 | 45-50 | 50-55 | 55-60 | 60-65 | 65+ |
| ***Ifjúsági fiú (kg):*** | -50 | 50-56 | 56-62 | 62-68 | 68-75 | 75+ |
| ***Felnőtt nő (kg):*** | -50 | 50-56 | 56-62 | 62-68 | 68-75 | 75+ |
| ***Felnőtt férfi (kg):*** | -57 | 57-63 | 63-70 | 70-78 | 78-85 | 85+ |
| ***Veterán nő (kg):*** | -65 | 65+ |  |  |  |  |
| ***Veterán férfi (kg):*** | -75 | 75+ |  |  |  |  |

Küzdelmi idők az egyes korcsoportokban:

|  |  |  |  |  |  |
| --- | --- | --- | --- | --- | --- |
|  | ***Gyermek*** | ***Serdülő*** | ***Ifjúsági*** | ***Felnőtt*** | ***Veterán*** |
| ***Selejtező:*** | 2 X 1 perc | 2 X 1.5 perc | 2 X 2 perc | 2 X 2 perc | 2 X 2 perc |
| ***Döntő:*** | 2 X 1 perc | 2 X 1.5 perc | 2 X 2 perc | 2 X 2 perc | 2 X 2 perc |

Menetek közötti pihenő idő 1 perc. Gyerek kategóriákban 30 másodperc.

Amennyiben egy adott kategóriában csak egyetlen versenyző nevezett, akkor a Szervező Bizottság dönthet úgy, hogy összevonnak kategóriákat a versenyzők edzőivel egyeztetve.

*A küzdelem általános szabályai:*

A küzdelem az ITF Taekwon-do szabályai szerint, „**light contact” szabályrendszer alapján** zajlik, vagyis a támadások félerővel, kontrolláltan történnek. A törzs és a fej támadható elölről és oldalról, a nyak oldalról ököllel, lábfejjel, lábéllel, sarokkal illetve a sípcsont végével. Csak a nyitott oldal támadása megengedett. Mind kéz és lábtechnika esetén csak öv (csípőmagasság) feletti szekció támadható! Az agresszív, túl erőszakos, túlzott erővel végrehajtott technikák alkalmazása esetén a versenyzőt meginthetik vagy akár le is léptethetik.

*Pontozás*

* 1 pontot ér: ütéstechnika törzsre vagy fejre (földön állva vagy ugorva)
* 2 pontot ér: lábtechnika (rúgás) törzsre (földön állva vagy ugorva)
* 3 pontot ér: lábtechnika (rúgás) fejre (földön állva vagy ugorva)
* Csak az a találat ér pontot, amelyiket kontrolláltan, pontosan, gyorsan, megfelelő erővel (light contact) és precízen hajtanak végre.

*Támadható felületek a küzdelem során:*

* Fej elülső és oldalsó része, valamint a teteje (fej hátsó része azonban nem)
* A törzs elülső és oldalsó része a vállaktól a derék magasságáig (a törzs hátsó része azonban nem)

|  |  |  |
| --- | --- | --- |
| *Diszkvalifikáció*  Leléptetik azt a versenyzőt, aki   * a bíró utasításait semmibe veszi. * full contactban vagy túlzott erővel küzd. * három pontlevonása van. * alkohol vagy drog hatása alatt áll. | *Pontlevonás*  Egy pontot vonnak le attól a versenyzőtől, aki   * inzultálja az ellenfelét. * elveszti a nyugalmát. * harap, karmol. * könyökkel, térddel, fejjel támad. * eleső ellenfelet támad. * tiltott felületet támad erőből, szándékosan. * 3 figyelmeztetést kap. * szándékosan fog, ránt. * túl erős kontakttal támad. * lábsöprést hajt végre. | *Figyelmeztetés*  Figyelmeztetést kap az a versenyző, aki   * tiltott felületet támad, nem szándékosan. * mindkét lábával kilép a pástról. * elesik. * ellöki ellenfelét. * sebesülést, vagy találatot színlel. * feltűnően elkerüli a küzdelmet. |

*A Küzdelem folyamata*

A küzdelem megkezdéséhez a versenyzők az előre kijelölt helyeken állnak fel (piros, kék oldal). A versenyzőket az övük (öltözetük) hátsó részére kötött piros, illetve kék szalag különbözteti meg. A vezetőbíró vezényszavára meghajolnak először a zsűri (annak hiányában a vezetőbíró), majd egymás felé. A küzdelem a vezetőbíró „SHI-JAK” vezényszavára indul. A versenyzők folyamatosan küzdenek a menet végéig, illetve a bíró „HAECHYO” utasításáig. Ekkor a küzdelmet abba kell hagyni, és helyben maradni a küzdelem újraindításáig, mely a „GAE-SOK” vezényszóra történik. Ha az egyik versenyző elhagyja a küzdőteret, az újraindítás 1 méterrel a vonalon belül történik. A küzdelmi idő elteltével az időmérő jól hallhatóan jelez a vezetőbírónak, a mérkőzés viszont csak a vezetőbíró „GOMAN” vezényszavára ér véget. A tiszteletadás most fordított sorrendben zajlik le, majd az eredményt kihirdetik. Döntetlen helyzetben a figyelmeztetéseket és/vagy mínusz pontokat nem viszik tovább.

**Tradicionális küzdelem**

**Ifjúsági és Felnőtt kategória részére.** A kategóriában a párok összeállítása tetszőleges: nő-nő, férfi-férfi, nő-férfi. Az ifjúsági és felnőtt kategóriák egy, közös, összevont csoportban versenyeznek, akár vegyes korosztályokkal is.

A versenyszámot a bírók pontozzák és az elért pontszámok alapján alakul ki a sorrend. Azonos pontszám esetén a párosok újra bemutatják a gyakorlatot, melyet a bírók újra pontoznak (kivéve a két harmadik helyezett esetén).

A gyakorlat bemutatására minimum 60, maximum 75 másodperc áll rendelkezésre. A gyakorlatok elbírálása egyéb tekintetben az aktuális ITF szabályrendszer szerint történik.

**Speciáltechnikai törés**

Gyermek és Serdülő korcsoportok részére csak a Twimyo nopi chagi technikát fogjuk kérni.(A testmagasságok figyelembevételével 2-2 csoportra osztjuk a versenyzőket.)

Ifjúsági és Felnőtt kategória részére.

|  |  |  |  |  |  |
| --- | --- | --- | --- | --- | --- |
|  | ***Twimyo nopi chagi*** | ***Twimyo dollyo chagi*** | ***Twimyo bandae dollyo*** | ***Twimyo dolmyo yop cha jirugi*** | ***Twimyo nopi yop chagi*** |
| ***Ifjúsági lány*** | 200 | 180 | - | - | 100 |
| ***Ifjúsági fiú*** | 240 | 220 | 200 | 200 | 120 |
| ***Felnőtt nő*** | 210 | 190 | - | - | 110 |
| ***Felnőtt férfi*** | 250 | 230 | 210 | 210 | 130 |

A technikák végrehajtása törőállványra történik. A három illetve öt technika végrehajtása után az összesített pontszám dönti el a sorrendet.

A törések a verseny folyamán folyamatosan zajlanak. Felhívjuk minden versenyző figyelmét, hogy az első sorozatot le kell törni **16 óráig**, a döntők ez után kerülnek megrendezésre. Aki nem töri le 16 óráig az első sorozatot, azt a versenyzőt diszkvalifikáljuk. A gyermek és serdülő kategóriákban a versenyzőket folyamatosan szólítani fogjuk!

**Erőtörés**

**Ifjúsági és Felnőtt kategória részére:**

|  |  |  |  |  |  |
| --- | --- | --- | --- | --- | --- |
|  | ***Ap-joomuk jirugi*** | ***Songkal yop tearigi*** | ***Yop chagi*** | ***Dollyo chagi*** | ***Bandae dollyo chagi*** |
| ***Ifjúsági lány*** |  | 1 fehér | 2 fehér | 1 fehér |  |
| ***Ifjúsági fiú*** | 2 fehér | 2 fehér | 3 fehér | 2 fehér | 2 fehér |
| ***Felnőtt nő*** |  | 2 fehér | 3 fehér | 2 fehér |  |
| ***Felnőtt férfi*** | 3 fehér | 3 fehér | 4 fehér | 3 fehér | 3 fehér |

A technikák végrehajtása törőállványra történik, fehér törőlapra. Az Ifi lányoknál és a felnőtt nőknél három technika végrehajtása után az összesített pontszám dönti el a sorrendet.

Az Ifi fiúk és a felnőtt férfiak esetében minden versenyző letöri 3 technikával ( Songkal yop tearigi/Yop chagi/Dollyo chagi) a gyakorlatokat, majd a második fordulóban már csak az a versenyző állhat oda a 4. és 5. technika töréséhez akinek még van matematikai esélye a dobogós helyezésre.

A törések a nap folyamán folyamatosan zajlanak. Felhívjuk minden versenyző figyelmét, hogy az első sorozatot le kell törni **16 óráig**, a döntők ez után kerülnek megrendezésre. Aki nem töri le 16 óráig az első sorozatot, azt a versenyzőt diszkvalifikáljuk.

**Gyerek és Serdülő kategóriák részére:** A technikák végrehajtása speciális párnázott erőmérős erőtörő célpontra történik. Minden versenyző kétszer próbálhatja meg mindkét technikát, melyek közül az erősebb, magasabb pontszámú kerül rögzítésre. A két technika értékeit összeadva születik meg a versenyző végső pontszáma. Az 1., 2. és két 3. helyezett versenyző érmet kap.

|  |  |  |
| --- | --- | --- |
|  | ***Songkal yop tearigi*** | ***Dollyo chagi (baldung)*** |
| ***Gyerek lány*** | 1 | 1 |
| ***Gyerek fiú*** | 1 | 1 |
| ***Serdülő lány*** | 1 | 1 |
| ***Serdülő fiú*** | 1 | 1 |

**Felszerelés**

***Ruházat:***

ITF Taekwon-Do versenyzők csak fehér színű ITF dobokban versenyezhetnek. Kickbox és egyéb versenyzők a saját Szervezetük által elfogadott ruházatukban versenyezhetnek. A ruha nem tartalmazhat zipzárt, csatot, gombot, patentot.

***Védőfelszerelések a Küzdelem versenyszámban:***

Kötelező minden korosztály részére: kézvédő, lábfejvédő, fejvédő; Ifjúsági, Felnőtt és Veterán korcsoportnál fogvédő, sípcsontvédő és szuszpenzor valamint nőknél mellvédő. (Serdülőknél és gyerekeknél is erősen ajánlott)

**További információk**

**Óvás**t az ITF Taekwon-Do szabályok szerint lehet benyújtani. Az óvást írásban kell leadni az eseményt követő 5 percen belül a Verseny Bizottságnak. Az óvás díja **10000 Ft / 30 €.** A Verseny Bizottság dönt az óvás elfogadásáról vagy elutasításáról. Az óvás elutasítása esetén a befizetett összeg nem jár vissza! Természetesen ha elfogadják az óvást, a befizetett összeg visszafizetésre kerül.

A versenyen történő sportsérülésekért a Szervező Bizottság felelősséget nem vállal.

A verseny ideje alatt a sportcsarnokban büfé üzemel.

A Klubvezető felelőssége a sportorvosi igazolás megléte és a versenyző egészségi állapotának és tudásszintjének előzetes felmérése.

A versenyen mindenki saját felelősségére vehet részt, 18 éven aluliak esetében az indulás szülői engedélyhez kötött. A szülői engedélyeket nem ellenőrizzük, azok meglétéért a Klubvezető felel.

Balesetbiztosítás kötése ajánlott.

A verseny egész ideje alatt biztosított az orvosi felügyelet.

A verseny ideje alatt a helyszínen lehetőség lesz védőfelszerelések (kézvédők, lábvédők, övek, fejvédők, fogvédők…), edzőruhák vásárlására is.

Kiskönyvek pecsételésére 16 órától van lehetőség a helyszínen megjelölt asztalnál.

A rendezők fenntartják a jogot a tervezett versenyprogram megváltoztatására.

Felhívjuk a csapatok figyelmét arra, hogy a küzdőtér speciális lakkrétege miatt a pástokat csak mezítláb vagy teremcipőben lehet megközelíteni és erre kizárólag csak a versenyzőknek, edzőknek, bíróknak, szervezőknek lesz lehetőségük.

**Speciális feltételek**:

Az aktuális járványügyi szabályoknak megfelelően járunk el.

**A HIVATALOS, HATÁLYOS COVID-SZABÁLYOK BETARTÁSA MINDENKINEK KÖTELEZŐ!!!**

Eredményes felkészülést, és sikeres versenyzést kívánunk!

Üdvözlettel:

2022 február 20.

TKD SPIRIT EGYESÜLET Szász Péter VI.Dan

**Tervezett program**

|  |  |  |
| --- | --- | --- |
| **2022.04.09** szombat | 7:00 – 8:30 | Regisztráció, mérlegelés (8:30 az utolsó időpont, amikor a csapat megjelenhet a mérlegelésen és a regisztrációnál) |
| **8:45** | **Regisztráció és mérlegelés lezárása** (ettől az időponttól kezdve regisztrációra, mérlegelésre és módosításra nincs lehetőség!) |
| 8:45 - 9:00 | Bírói megbeszélés |
| 9:00-9:15 | Edzői megbeszélés |
| 9:15-9:30 | Megnyitó ünnepség |
| **Kb. 9:30** | **A verseny kezdete** |
| Ebédszünet nincs.  Első éremosztás várhatóan 13:00-kor kezdődik, a délután folyamán pedig folyamatosan. | |

**A Szervező Bizottság a program változtatásának jogát fenntartja.**

